पाएं अपने शहर की ताज़ा ख़बरें और फ्री ई-पेपरडाउनलोड करें
वीर नर्मद दक्षिण गुजरात यूनिवर्सिटी से जुड़े कॉलेजों की लापरवाही से विदेश में पढ़ने वाले छात्रों को समय पर ट्रांसक्रिप्ट नहीं मिल रही है। इससे छात्रों की परेशानी बढ़ गई है। सिंडीकेट और सीनेट के सदस्यों ने यूनिवर्सिटी से दो दिन में ट्रांसक्रिप्ट की व्यवस्था करने की मांग की है। सीनेट सदस्य कनु भरवाड़ ने बताया कि अंडर और पोस्ट ग्रेजुएट की पढ़ाई पूरी करने के बाद विदेश में पढ़ने वाले छात्रों को ट्रांसक्रिप्ट सर्टिफिकेट की जरूरत होती है। ट्रांसक्रिप्ट के लिए छात्र संबंधित विभागों में आवेदन करते हैं।
इसके बाद यूनिवर्सिटी मार्कशीट की जांच करने से लेकर अन्य कार्रवाई पूरी करती है। इंचार्ज कुलपति डॉ. हेमाली देसाई ने छात्रों को दो दिन में ट्रांसक्रिप्ट सर्टिफिकेट देने की व्यवस्था की थी। इसके बावजूद छात्रों को विदेशों में प्रवेश लेने में परेशानी हो रही है। यूनिवर्सिटी की वेबसाइट पर ट्रांसक्रिप्ट के लिए ऑनलाइन फॉर्म भरने की सुविधा होनी चाहिए। सिंडीकेट सदस्य डॉ. कश्यप खरचिया ने दुनिया के किसी भी कोने से यूनिवर्सिटी की वेबसाइट से ऑनलाइन फॉर्म भरने और स्पीड पोस्ट से छात्रों को ट्रांसक्रिप्ट सर्टिफिकेट पहुंचाने की मांग की थी। जिसे छात्रों को राहत मिल सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn